stanford-oval/wikipedia huggingface dataset:
แพรวา พัชรี
ผลงานเพลง > เพลงประกอบละคร > เพลงประกอบละคร ลูกสาวกำนัน ชุดที่ 2 (2552)

รอวันเธอว่าง ศิลปิน ตุ้ย เกียรติกมล
ไปที่ชอบที่ชอบ ศิลปิน น้ำฝน พัชรินทร์
คนอกหักพักบ้านนี้ ศิลปิน ตุ้ย เกียรติกมล
บ้านใกล้เรือนเคียง ศิลปิน สนธยา ชิตมณี
จักรยานคนจน ศิลปิน ณัฐนันท์ จันทร์วิโรจน์
อยากเจอคนจริงใจ ศิลปิน น้ำฝน พัชรินทร์
ทำบุญด้วยอะไร ศิลปิน ตุ้ย เกียรติกมล
เป็นโสดทำไม ศิลปิน ตุ้ย เกียรติกมล
อื้อฮือหล่อจัง ศิลปิน แพรวา พัชรี (ต้นฉบับ พุ่มพวง ดวงจันทร์)
เกี่ยวข้าว เกี่ยวใจ ศิลปิน วรุฒ วรธรรม
ผลงานเพลง > สังกัดค่าย ท็อปไลน์ ไดมอนด์ > ชุดที่ 1 ตะแล็ดแต๊ดแต๊ (2556)

ร่วมด้วย บัว กมลทิพย์
ตะแล็ดแต๊ดแต๊ ศิลปิน แพรวา พัชรี
สุดที่จะรัก ศิลปิน แพรวา พัชรี
รักเดียวข้างเธอ ศิลปิน แพรวา พัชรี
เหงาทีไรรักง่ายทุกที ศิลปิน แพรวา พัชรี
สวัสดีความเหงา ศิลปิน แพรวา พัชรี
เวิ่นเว้อ ศิลปิน บัว กมลทิพย์
ฝโชคดีที่รักเธอ ศิลปิน บัว กมลทิพย์
กรุณาเติมใจ ศิลปิน บัว กมลทิพย์
โอเคปะ ศิลปิน บัว กมลทิพย์
ออกตัวแรง ศิลปิน บัว กมลทิพย์
ผลงานเพลง > สังกัดค่าย ท็อปไลน์ ไดมอนด์ > ซิงเกิ้ลเดี่ยว

เงียบจัง (2558)
ผลงานเพลง > สังกัดค่าย PT Entertainment > ซิงเกิ้ลเดี่ยว

อย่าเอาคำว่าเพื่อนมากลบเกลื่อนคำว่าชู้ (2559)
สายโยก (2560)
สงกรานต์บ้านนา (2562)
ผลงานเพลง > สังกัดค่าย RMS > ซิงเกิ้ลเดี่ยว

ฝนน้ำตา (2561)
น้ำใต้ศอก (แนวลูกทุ่ง) (2563)
ผลงานการแสดง > ละครโทรทัศน์

หมัดเด็ดเสียงทอง (2558) (ช่องจีเอ็มเอ็ม 25)
ผลงานการแสดง > โฆษณา

ช่องแกรมมี่ 4 ช่อง (ช่อง Fan TV., ช่อง Bang Channel, ช่อง Green Channel และช่อง Acts Channel) ร่วมด้วย ไมค์ ภิรมย์พร,ต่าย อรทัย,เอิร์น สุรัตน์ติกานต์ และศิลปิน นักร้อง นักแสดงอีกมากมาย (2552)
ผลงานการแสดง > มิวสิควีดีโอของนักร้องคนอื่น

เพลง จองตักล่วงหน้า (2550)
เพลง ต.จ.ว.มอหก ศิลปิน ต่าย อรทัย (2551)
เพลง เริ่มที่เพื่อน...จบที่เพื่อน (2554)
เพลง อะไรก็ฉัน (2554)
เพลง รักนะ จุ๊บๆ (2554)
เพลง คนอยู่ไกลคิดถึงไหมน้อ (2554)
คอนเสิร์ต

คอนเสิร์ต ด้วยรักแด่ครูสลา (11 มีนาคม 2550)
คอนเสิร์ต รักแผ่นดิน (7 กรกฎาคม 2550)
คอนเสิร์ต สวัสดีลูกทุ่งทั่วไทย (9 พฤษภาคม 2552)
คอนเสิร์ต 25 ปี แกรมมี่ โกลด์ เส้นทางมิตรภาพโรดทัวร์ (10 ตุลาคม - 28 พฤศจิกายน 2563)
รางวัล

รางวัลผลงานสื่อมวลชนดีเด่นเพื่อเยาวชดีเด่น ครั้งที่ 20 ประจำปี 2544-2545 สาขาเพลงสำหรับเด็กและเยาวชนอายุ 12-16 ปี จากเพลง “นางฟ้าบ้านไพร" ในอัลบั้ม ครูในดวงใจ
รางวัลมาลัยทองครั้งที่ 4 ประจำปี 2546 สาขาเพลงสร้างสรรค์ยอดเยี่ยม จากเพลงเพลง “นางฟ้าบ้านไพร" ในอัลบั้ม ครูในดวงใจ
แหล่งข้อมูลอื่น

แพรวา พัชรี ที่เฟซบุ๊ก
อุทิศ นาคสวัสดิ์

ศาสตราจารย์ ดร.อุทิศ นาคสวัสดิ์ นักดนตรี นักแต่งเพลงไทย ผู้ส่งเสริมดนตรีไทย นักเขียน นักจัดรายการวิทยุโทรทัศน์ นักเขียนบทละคร และนักเศรษฐศาสตร์ผู้วางรากฐานทางสาขาเศรษฐศาสตร์เกษตรและการจัดการฟาร์ม
ประวัติ

ศาสตราจารย์ ดร.อุทิศ นาคสวัสดิ์ เป็นบุตรของนายสังวาลย์ และนางอบเชย นาคสวัสดิ์ เกิดเมื่อ 29 มีนาคม พ.ศ. 2466 ที่อำเภออัมพวา จังหวัดสมุทรสงคราม จบมัธยมศึกษาปีที่ 6 ที่โรงเรียนเทเวศร์วิทยาลัย จากนั้นไปศึกษาต่อที่วิทยาลัยเกษตรกรรมแม่โจ้ จังหวัดเชียงใหม่ (มหาวิทยาลัยแม่โจ้) และวิทยาลัยเกษตรศาสตร์ บางเขน (มหาวิทยาลัยเกษตรศาสตร์) จนได้รับอนุปริญญาสาขาวิชาสหกรณ์เมื่อ พ.ศ. 2485 รับราชการเป็นเจ้าหน้าที่สหกรณ์ อำเภอมหาราช จังหวัดพระนครศรีอยุธยา แล้วลาออกมาเรียนต่อที่มหาวิทยาลัยธรรมศาสตร์ จนจบปริญญาตรี และปริญญาโทในสาขาวิชาเศรษฐศาสตร์ แล้วเข้ารับราชการเป็นอาจารย์ในมหาวิทยาลัยเกษตรศาสตร์ จากนั้น ได้รับทุนรัฐบาลไทยไปศึกษาต่อที่มหาวิทยาลัยคอร์เนลล์ สหรัฐอเมริกา จนสำเร็จการศึกษาระดับปริญญาเอกเมื่อ พ.ศ. 2500 และรับราชการต่อที่มหาวิทยาลัยเกษตรศาสตร์จน พ.ศ. 2523 จึงลาออกจากราชการ
ศาสตราจารย์ ดร.อุทิศได้ฝึกดนตรีไทยกับบิดาซึ่งเป็นครูสอนดนตรีไทย ตั้งแต่อายุ 7 ปี จากนั้นเรียนซอสามสายจากพระยาภูมีเสวิน (จิตร จิตตเสวี) และเป็นศิษย์ของหลวงประดิษฐไพเราะ (ศร ศิลปบรรเลง) โดยหลวงประดิษฐ์ได้ทำพิธีมอบให้เป็นครูอ่านโองการได้ เมื่อราว พ.ศ. 2497 อุทิศได้เป็นอนุกรรมการจัดบทเรียน บทขับร้อง สำหรับวิทยุโรงเรียนกระทรวงศึกษาธิการ ได้จัดรายการดนตรีไทยออกอากาศทางโทรทัศน์ ตั้งแต่ พ.ศ. 2503 นอกจากนั้น ยังได้แต่งเพลงไทยไว้เป็นจำนวนมาก เช่น ตับพระยาโคตรตระบอง ตับราชาธิราช ตอนประหารชีวิตพ่อลาวแก่นท้าว ศึกมังรายมังกะยอชวา ตับเรื่องพระจ้าสามตา มาร์ชชาวไทย เพลงแรงสามัคคี เชิญรำวง เขมรไทรโยค เขมรพวง แขกเงาะ เพลงยูนนานรำลึก เพลงพม่าแปลงเถา ครุ่นคำนึงเถา โยสลัมเถา เป็นต้น ได้ประดิษฐ์ระนาดอะลูมิเนียม ระบบครึ่งเสียง 14 เสียง เมื่อ พ.ศ. 2515
ด้านชีวิตครอบครัว ได้สมรสกับนางวิไล นาคสวัสดิ์ เมื่อ พ.ศ. 2493 มีบุตรสาว 4 คน และบุตรชาย 1 คน ทุกคนเป็นนักดนตรี ศาสตราจารย์ ดร.อุทิศ ป่วยด้วยโรคของต่อมไทรอยด์ ตั้งแต่ พ.ศ. 2523 จากนั้นป่วยด้วยโรคมะเร็งลุกลามขึ้นสมอง จนถึงแก่อนิจกรรมเมื่อ 19 สิงหาคม พ.ศ. 2525 รวมอายุได้ 59 ปี
เกี่ยวข้องกับ 6 ตุลา 19

ศาสตราจารย์ ดร.อุทิศ มีส่วนร่วมในเหตุการณ์ 6 ตุลา 19 เขาเป็นนักจัดการรายวิทยุและโทรทัศน์ที่มีชื่อเสียงโด่งดัง และยังทำงานเป็นอาจารย์คณะเศรษฐศาสตร์ มหาวิทยาลัยเกษตรศาสตร์ บทบาทของอุทิศคือการเผยแพร่ทัศนะโจมตีขบวนการนักศึกษา ผ่านการออกอากาศรายการประจำวันชื่อ ‘เพื่อแผ่นดินไท’ บางครั้งอุทิศโจมตีและประณามขบวนการนักศึกษาว่าเป็นคอมมิวนิสต์ หลายต่อหลายครั้งเขาจะกล่าวหาว่านักศึกษาเป็นญวน และเรียกร้องให้ประชาชนร่วมมือพร้อมใจกันออกมาต่อต้านนักศึกษา โดยอ้างว่าทนไม่ได้ที่นักศึกษากระทำการดูหมิ่นสถาบันกษัตริย์ ทำร้ายจิตใจคนไทย และยังให้สัมภาษณ์ว่าในธรรมศาสตร์มีอุโมงค์สำหรับซ่องสุมอาวุธเพื่อใช้โจมตีเจ้าหน้าที่ ตัวอย่างสำคัญคือบันทึกเสียงทีวีช่อง 5 ในช่วงบ่ายของวันที่ 6 ตุลาคม 2519 ที่อุทิศจัดรายการอยู่ สะท้อนให้เห็นความคิด อารมณ์ ความรู้สึกในเหตุการณ์ดังกล่าวได้อย่างคมชัด
นอกจากนั้นอุทิศยังพูดว่า บรรดาผู้ที่ไปชุมนุมในธรรมศาสตร์นั้นใช้รองเท้าแตะเป็นจำนวนมาก แสดงว่าเป็นผู้ก่อการร้ายคอมฯ เพราะผู้ก่อการร้านคอมฯใช้รองเท้าแตะ ซึ่งถ้าเป็นเช่นนี้คนในเมืองไทย 40 ล้านคน (จำนวนคนขณะนั้น) ซึ่งใช้รองเท้าแตะก็เป็นผู้ก่อการร้ายหมด
ศาสตราจารย์ ดร.อุทิศได้เชิญ พันตำรวจโทสล้าง บุนนาค รองผู้กำกับการ 2  มายังรายการ สล้างมีบทบาทสำคัญในการคุมกำลังตำรวจเพื่อรักษาความสงบบริเวณสนามหลวงและหน้ามหาวิทยาลัยธรรมศาสตร์ อุทิศเริ่มต้นสัมภาษณ์สล้างว่า รู้สึกอย่างไรเมื่อเห็นภาพแขวนคอ (ละครล้อเลียนโดยกลุ่มนักศึกษา) ก่อนที่สล้างจะตอบว่า “รู้สึกทนไม่ได้ที่สถาบันอันเป็นที่รักของคนไทยถูกย่ำยี”
เครื่องราชอิสริยาภรณ์

พ.ศ. 2517 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2513 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2514 –  เหรียญจักรพรรดิมาลา (ร.จ.พ.)
ธนะสิทธิ์ พันธุ์พงษ์ไทย

| ธนะสิทธิ์ พันธุ์พงษ์ไทย |
| --- | --- |
ชื่อเกิด: เทพผจญ พันธุ์พงษ์ไทย
รู้จักในชื่อ: อ้วน
เกิด: 6 พฤศจิกายน พ.ศ. 2516 (51 ปี)   จังหวัดนครราชสีมา ประเทศไทย
ที่เกิด:  กรุงเทพมหานคร ประเทศไทย
แนวเพลง: ร็อก, เพื่อชีวิต, บลูส์, ร็อกอะบิลลี่
อาชีพ: นักดนตรี, ยูทูบเบอร์
เครื่องดนตรี: กลองชุด, เพอร์คัชชัน, กีตาร์, ขลุ่ย, แซกโซโฟน, คีย์บอร์ด
ช่วงปี: พ.ศ. 2544 - ปัจจุบัน
ค่ายเพลง: วอร์นเนอร์ มิวสิก ไทยแลนด์
ธนะสิทธิ์ พันธุ์พงษ์ไทย หรือที่รู้จักกันดีในชื่อ อ้วน คาราบาว เป็น มือกลอง ของวง คาราบาว และยังเป็นสมาชิกคนล่าสุดของวง เดิมมีชื่อว่า เทพผจญ พันธุ์พงษ์ไทย มีชื่อเล่นว่า อ้วน เกิดเมื่อวันที่ 6 พฤศจิกายน พ.ศ. 2516 ที่อำเภอด่านขุนทด จังหวัดนครราชสีมา จบการศึกษาศิลปศาสตรบัณฑิต มหาวิทยาลัยราชภัฏจันทรเกษม
อ้วนมีความผูกพันกับคาราบาวมาตั้งแต่ยังเด็ก เมื่อน้าของอ้วนเปิดเพลงเพื่อชีวิต รวมทั้งเพลงของคาราบาวให้ได้ยินมาตั้งแต่เด็ก ๆ เฉพาะคาราบาวน้าเปิดเพลงในอัลบั้มชุดที่ 4 ของวงคาราบาว คือ ท.ทหารอดทน
เริ่มต้นการเล่นดนตรีจากการเป็นนักดนตรีในวงดุริยางค์ เมื่อเข้าเรียนชั้นประถมศึกษา ที่จังหวัดนครราชสีมาซึ่งเป็นบ้านเกิดของอ้วนเอง
อ้วนเล่นดนตรีในฐานะนักดนตรีอาชีพ ด้วยการเป็นแบ๊คอัพให้กับนักร้องในบริษัทแกรมมี่หลายคน เช่น เสาวลักษณ์ ลีละบุตร, สมประสงค์ สิงหวนวัฒน์, ศรัณย่า ส่งเสริมสวัสดิ์, ไพบูลย์เกียรติ เขียวแก้ว หรือ หนู มิเตอร์ ในชื่อวง Power
มีโอกาสเข้าร่วมงานกับคาราบาวครั้งแรก จากการชักชวนของลือชัย งามสม ในการบันทึกเสียงเพลงประกอบการแข่งขันกีฬาเอเชียนเกมส์ ครั้งที่ 13 เมื่อปี พ.ศ. 2541 ที่กรุงเทพมหานครเป็นเจ้าภาพ โดยอ้วนเป็นมือกลอง อีกทั้งยังได้เรียนรู้ทฤษฎีดนตรีเพิ่มเติมจากบรูซ แกสตัน แห่งวงฟองน้ำอีกด้วย
ต่อมาเมื่อปี พ.ศ. 2545 เมื่อชูชาติ หนูด้วง มือกลองของวงป่วยเป็นโรคปลายเส้นประสาทอักเสบ ต้องรักษาตัวที่โรงพยาบาล ตรงกับช่วงเวลาที่คาราบาวกำลังจะทำอัลบั้มพิเศษชุด คาราบาว อินเตอร์ อ้วนจึงมาทำหน้าที่มือกลองแทน และได้รับการตอบรับเป็นสมาชิกจากยืนยง โอภากุล หัวหน้าวง เมื่อได้หยิบขลุ่ยขึ้นมาเป่าขณะเล่นคอนเสิร์ตที่กรุงอัมสเตอร์ดัม ประเทศเนเธอร์แลนด์ เนื่องจากเล็งเห็นถึงความสามารถ อ้วนจึงกลายมาเป็นสมาชิกของคาราบาวอย่างเต็มตัว และถือเป็นสมาชิกที่มีอายุน้อยที่สุด
ในคอนเสิร์ต 20 ปี คาราบาว เรื่องราวของคน ดนตรี และเขาควาย เมื่อต้นปี พ.ศ. 2546 นั้น อ.ธนิสร์ ศรีกลิ่นดี อดีตสมาชิกซึ่งปกติจะเป็นผู้เป่าขลุ่ยและแซกโซโฟนเกิดติดธุระสำคัญที่ประเทศญี่ปุ่น ไม่อาจมาร่วมแสดงได้ อ้วนจึงรับหน้าที่นี้แทน โดยมีเวลาฝึกแซกโซโฟนก่อนคอนเสิร์ตจะเริ่มเพียง 3 วันเท่านั้น
ปัจจุบัน อ้วน รับหน้าที่ทั้งเล่นกลอง, คีย์บอร์ด, ขลุ่ย, แซกโซโฟน ตลอดจนร้องประสานด้วย รวมทั้งร้องนำในเพลง สุรชัย 3 ช่า โดยเสมือนตัวแทนของ สุรชัย จันทิมาธร(หงา คาราวาน) โดยมีนักดนตรีในดวงใจ คือ อากิระ จิมโบ มือกลองแห่งวง Casiopea วงฟิวชั่นแจ๊สของประเทศญี่ปุ่น
ผลงานร่วมกับคาราบาว

สาวเบียร์ช้าง (พ.ศ. 2544)
นักสู้ผู้ยิ่งใหญ่ (พ.ศ. 2545)
สามัคคีประเทศไทย (พ.ศ. 2548)
ลูกลุงขี้เมา (พ.ศ. 2550)
โฮะ (พ.ศ. 2552)
กำลังใจคาราบาว 30 ปี (พ.ศ. 2554)
สวัสดีประเทศไทย (พ.ศ. 2556)
40 ปี ฅนคาราบาว (พ.ศ. 2565)
ผลงานพิธีกร

ออนไลน์
พ.ศ. 2564 : ล้อมวงเล่า EP.1 ทางช่อง YouTuber:Carabao Official
จิรภิรมย์ ไชยา

| จิรภิรมย์ ไชยา |
| --- | --- |
เกิด: 5 สิงหาคม พ.ศ. 2542 (25 ปี) ประกาศิต ไชยา
อาชีพ: นักแสดง
ปีที่แสดง: 2558–ปัจจุบัน
สังกัด: Greatest Entertainment  (2559 - ปัจจุบัน)
จิรภิรมย์ ไชยา ชื่อเล่น ไกด์ (มีชื่อเดิมว่า ประกาศิต ไชยา ชื่อเล่น กาย) เป็นนักแสดงชาวไทย เกิดเมื่อวันที่ 5 สิงหาคม พ.ศ. 2542 จบการศึกษาระดับมัธยมศึกษาตอนต้นจากโรงเรียนดรุณาราชบุรี ปัจจุบันกำลังศึกษาระดับชั้นมัธยมศึกษาตอนปลายที่โรงเรียนบดินทรเดชา (สิงห์ สิงหเสนี) เริ่มเข้าสู่วงการจากการเข้าร่วมการแคสติ้ง เลิฟซิคเดอะซีรีส์ รักวุ่น วัยรุ่นแสบ  ซีซั่น 2 และมีโอกาสได้ถูกรับเลือกให้เป็น 1 ใน 19 คนที่ได้เข้าร่วมโปรเจกต์ Love Sick Freshy Camp แคมป์วุ่น วัยรุ่นแซ่บ โดยได้รับบทเป็น เจมส์ ในซีรีส์เลิฟซิคซีซั่น 2
ผลงาน > ละครโทรทัศน์

| ปี พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 2558 | เลิฟซิคเดอะซีรีส์ รักวุ่น วัยรุ่นแสบ ซีซั่น 2 | ช่อง 9 | เจมส์ |  |
| 2558 | The School โรงเรียนป่วน ก๊วนนักเรียนแสบ | ช่อง 9 | กาย |  |
| 2559 | Part Time The Series วัยกล้าฝัน | ช่อง 9 | จ๊อด |  |
| 2559 - 2560 | My Bromance พี่ชาย เดอะซีรีส์ | ช่อง 9 | แบงค์ | คู่กับ ภัทรพสิษฐ์ ณ สงขลา |
| 2560 | คนเล่าผี Shock The Series | ช่อง 9 | มิกกี้ | คู่กับ ลาภิสรา อินทรสูต |
| 2560 | Shock The Series คนเจอผี | ช่อง 9 | มิกกี้ | คู่กับ ลาภิสรา อินทรสูต |
ผลงาน > เพลง

หมาคาบไปก่อน (โปรเจกต์ 6Teen) (2559)
พระยาเฉลิมอากาศ (สุณี สุวรรณประทีป)

| พลอากาศโท พระยาเฉลิมอากาศ  (สุณี สุวรรณประทีป) |
| --- | --- |

เกิด: 26 เมษายน พ.ศ. 2430
ถึงแก่กรรม: 14 กันยายน พ.ศ. 2498 (68 ปี)
บิดามารดา: หลวงอนุกูลราชกิจ (ทอง สุวรรณประทีป) (บิดา) นางหรุ่น อนุกูลราชกิจ (มารดา)
ภาพล้อพระยาเฉลิมอากาศ ฝีพระหัตถ์ รัชกาลที่ 6
พลอากาศโท พระยาเฉลิมอากาศ (สุณี สุวรรณประทีป) (26 เมษายน พ.ศ. 2430 – 14 กันยายน พ.ศ. 2498) เป็นนักบินคนแรกของประเทศไทยและเป็นผู้ให้กำเนิดกองทัพอากาศไทย
ประวัติ

พระยาเฉลิมอากาศ มีนามเดิมว่า สุณี สุวรรณประทีป เกิดเมื่อวันที่ 26 เมษายน พ.ศ. 2430 ที่อำเภอศรีประจันต์ จังหวัดสุพรรณบุรี เข้ามาศึกษาต่อที่โรงเรียนวัดจักรวรรดิราชาวาส โรงเรียนวัดมหาพฤฒาราม และโรงเรียนสวนกุหลาบวิทยาลัย จากนั้นเข้าศึกษาต่อที่โรงเรียนนายร้อยทหารบก ได้คะแนนดีเยี่ยม จากนั้นเข้ารับราชการทหาร
ท่านได้รับทุนไปศึกษาวิชาการบินที่ประเทศฝรั่งเศส ขณะมียศเป็น นายพันตรี หลวงศักดิ์ศัลยาวุธ  เป็นนักบินรุ่นแรก คนหนึ่งในจำนวน 3 คน ซึ่งประกอบด้วย นายร้อยเอก หลวงอาวุธสิขิกร (หลง สินศุข) (ต่อมาเป็น นาวาอากาศเอก พระยาเวหาสยานศิลปสิทธิ์) และนายร้อยโท ทิพย์ เกตุทัต (ต่อมาเป็น นาวาอากาศเอก พระยาทะยานพิฆาต)
ท่านรับราชการเป็นนักบินในกองทัพจนมียศเป็นนายพลโท บรรดาศักดิ์เป็นพระยาเฉลิมอากาศ เมื่อ พ.ศ. 2463 เป็นผู้ริเริ่มหน่วยบินซึ่งเดิมมีเครื่องบินเพียง 8 ลำ จนพัฒนามาเป็น กรมอากาศยานทหารบก และกลายเป็นกองทัพอากาศไทย ในเวลาต่อมา
นายพลโท พระยาเฉลิมอากาศ พ้นจากหน้าที่ "เจ้ากรมอากาศยาน" เมื่อวันที่ 9 กรกฎาคม พ.ศ. 2475
ภายหลังมีการปฏิวัติสยาม พ.ศ. 2475 ซึ่งได้มีคำสั่ง "ยกเลิกชั้นนายพลในกองทัพไทย" และกลับเข้าทำหน้าที่ ผู้กำกับการบินพลเรือน เป็นนายทหารนอกราชการ ในปี พ.ศ. 2481 ภายหลังได้รับพระราชทานยศ พลอากาศโท พระยาเฉลิมอากาศ และลาออกจากราชการเมื่อ พ.ศ. 2486
นายพลโท พระยาเฉลิมอากาศ ถึงแก่อนิจกรรม เมื่อวันที่ 14 กันยายน พ.ศ. 2498 ณ โรงพยาบาลจุฬาลงกรณ์ สิริอายุ 68 ปี 141 วัน
ได้รับพระราชทานบรรดาศักดิ์
6 มกราคม พ.ศ. 2453	เป็น “หลวงศักดิ์ศัลยาวุธ”
18 มิถุนายน พ.ศ. 2457	เป็น “พระเฉลิมอากาศ”
7 พฤษภาคม พ.ศ. 2463	เป็น “พระยาเฉลิมอากาศ” ถือศักดินา 1500
ได้รับพระราชทานสัญญาบัตรยศทหาร
สิงหาคม พ.ศ. 2446	เป็นนักเรียนนายร้อย
มิถุนายน พ.ศ. 2448	เป็นว่าที่นายร้อยตรี
21 กันยายน พ.ศ. 2448	เป็นนายร้อยตรี
11 ตุลาคม พ.ศ. 2449	เป็นนายร้อยโท
28 พฤษภาคม พ.ศ. 2451	เป็นนายร้อยเอก
3 พฤษภาคม พ.ศ. 2454	เป็นนายพันตรี
29 พฤษภาคม พ.ศ. 2456	เป็นนายพันโท
23 มีนาคม พ.ศ. 2459 – เป็นนายพันเอก
23 เมษายน 2461 – เข้ารับพระราชทานสัญญาบัตรยศทหารบก
7 พฤษภาคม พ.ศ. 2466	เป็นนายพลตรี
6 มีนาคม พ.ศ. 2473	เป็นนายพลโท
พ.ศ. 2475	ยกเลิกยศนายทหารชั้นนายพล ใน กองทัพบก
1 ธันวาคม พ.ศ. 2479	เป็นนายนาวาอากาศเอก
11 พฤศจิกายน พ.ศ. 2493	เป็นพลอากาศโท
เครื่องราชอิสริยาภรณ์

พลอากาศโท พระยาเฉลิมอากาศ (สุณี สุวรรณประทีป) ได้รับพระราชทานเครื่องราชอิสริยาภรณ์ของประเทศไทยและเครื่องราชอิสริยาภรณ์ของต่างประเทศต่างๆ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2485 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2473 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2468 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2462 –  เครื่องราชอิสริยาภรณ์อันมีศักดิ์รามาธิบดี ชั้นที่ 3 โยธิน (ย.ร.)
พ.ศ. 2464 –  เครื่องราชอิสริยาภรณ์วัลลภาภรณ์ (ว.ภ.) (ฝ่ายหน้า)
พ.ศ. 2462 –  เหรียญงานพระราชสงครามทวีปยุโรป
พ.ศ. 2456 –  เหรียญดุษฎีมาลา เข็มศิลปวิทยา (ร.ด.ม.(ศ))
พ.ศ. 2462 –  เหรียญดุษฎีมาลา เข็มราชการแผ่นดิน (ร.ด.ม.(ผ))
พ.ศ. 2462 –  เหรียญจักรมาลา (ร.จ.ม.)
พ.ศ. 2464 –  เหรียญรัตนาภรณ์ รัชกาลที่ 6 ชั้นที่ 3 (ว.ป.ร.3)
พ.ศ. 2469 –  เหรียญรัตนาภรณ์ รัชกาลที่ 7 ชั้นที่ 3 (ป.ป.ร.3)
พ.ศ. 2497 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2459 –  เหรียญราชรุจิทอง รัชกาลที่ 6 (ร.จ.ท.6)
พ.ศ. 2451 –  เหรียญรัชมงคล (ร.ร.ม.)
พ.ศ. 2451 –  เหรียญรัชมังคลาภิเศก รัชกาลที่ 5 (ร.ม.ศ.5)
พ.ศ. 2454 –  เหรียญบรมราชาภิเษก รัชกาลที่ 6 (ร.ร.ศ.6)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
พ.ศ. 2466 –  เหรียญชัย (ร.ช.)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

ฝรั่งเศส :
พ.ศ. 2464 –  เครื่องอิสริยาภรณ์เลฌียงดอเนอร์ ชั้นที่ 3 กอม็องเดอร์
อิตาลี :
พ.ศ. 2469 –  เครื่องราชอิสริยาภรณ์มงกุฎแห่งอิตาลี ชั้นที่ 3
สเปน :
พ.ศ. 2470 –  เครื่องราชอิสริยาภรณ์กิตติคุณฝ่ายทหาร ชั้นที่ 3
เนเธอร์แลนด์ :
พ.ศ. 2471 –  เครื่องราชอิสริยาภรณ์ออเรนจ์-นัสเซา ชั้นที่ 2 นายทัพ
บรรณานุกรม

ประวัติพระยาเฉลิมอากาศ เก็บถาวร 2007-09-21 ที่ เวย์แบ็กแมชชีน
หนังสือพระราชทานเพลิงศพ "พลอากาศโท พระยาเฉลิมอากาศ"
ดนัย ไชยโยธา, นามานุกรมประวัติศาสตร์, โอเดียนสโตร์, 2548, ISBN 974-971-297-8
อำเภอระโนด

| อำเภอระโนด |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Ranot
วัดพระเจดีย์งาม
คำขวัญ: ทุ่งรวงทอง นองลูกตาล ตำนานแห่งเจดีย์ พื้นที่แหล่งนากุ้ง
แผนที่จังหวัดสงขลา เน้นอำเภอระโนด
พิกัด: 7°46′6″N 100°19′24″E﻿ / ﻿7.76833°N 100.32333°E﻿ / 7.76833; 100.32333
ประเทศ:  ไทย
จังหวัด: สงขลา
พื้นที่
 • ทั้งหมด: 783.8 ตร.กม. (302.6 ตร.ไมล์)
ประชากร (2564)
 • ทั้งหมด: 63,961 คน
 • ความหนาแน่น: 81.60 คน/ตร.กม. (211.3 คน/ตร.ไมล์)
รหัสไปรษณีย์ : 90140
รหัสภูมิศาสตร์: 9007
ที่ตั้งที่ว่าการ: ที่ว่าการอำเภอระโนด หมู่ที่ 4 ถนนสุคนธาภิรมย์ ตำบลระโนด อำเภอระโนด จังหวัดสงขลา 90140
 ส่วนหนึ่งของสารานุกรมประเทศไทย
ระโนด เป็นอำเภอหนึ่งของจังหวัดสงขลา เดิมเป็นส่วนหนึ่งของอำเภอหัวไทร จังหวัดนครศรีธรรมราช อำเภอควนขนุน จังหวัดพัทลุง และอำเภอสทิงพระ จังหวัดสงขลา มารวมกันจัดตั้งเป็นอำเภอระโนดขึ้นกับจังหวัดสงขลา
ประวัติ

อำเภอระโนด เป็นอำเภอที่ตั้งอยู่บนคาบสมุทรสทิงพระ เดิมเป็นเมืองหนึ่งของเมืองจะทิ้งพระ (พัทลุง) ในสมัยรัชกาลที่ 3 ก็ไปขึ้นกับเมืองนครศรีธรรมราช ต่อมาในสมัยรัชกาลที่ 4 จึงได้กลับมาขึ้นกับเมืองสงขลา เมื่อมีการจัดการปกครองเป็นมณฑลเทศาภิบาล ได้ยุบเมืองระโนด ตั้งเป็นกิ่งอำเภอระโนด และให้ขึ้นกับอำเภอจะทิ้งพระ (สทิงพระ) และในปี พ.ศ. 2466 กิ่งอำเภอระโนด ได้ยกฐานะขึ้นเป็นอำเภอระโนด
วันที่ 20 พฤษภาคม 2460 โอนพื้นที่ตำบลตะเครียะ อำเภอทะเลน้อย จังหวัดพัทลุง มาขึ้นกับกิ่งอำเภอระโนด จังหวัดสงขลา
วันที่ 27 พฤศจิกายน 2464 โอนพื้นที่ตำบลคลองแดน อำเภอหัวไทร จังหวัดนครศรีธรรมราช มาขึ้นกับกิ่งอำเภอระโนด จังหวัดสงขลา
วันที่ 16 กันยายน 2466 ยกฐานะจากกิ่งอำเภอระโนด อำเภอจะทิ้งพระ เรียกว่า อำเภอระโนด
วันที่ 12 ธันวาคม 2481 โอนพื้นที่หมู่ 6,7 (ในตอนนั้น) ตำบลคลองระโนด และพื้นที่หมู่ 4 ตำบลท่าบอน ไปขึ้นกับตำบลระโนด
วันที่ 30 กรกฎาคม 2483 เปลี่ยนแปลงชื่อตำบลคลองระโนด อำเภอระโนด เป็น ตำบลบ้านใหม่
วันที่ 10 มิถุนายน 2490 ตั้งตำบลปากแตระ แยกออกจากตำบลระโนด ตั้งตำบลระวะ แยกออกจากตำบลพังยาง ตั้งตำบลวัดสน แยกออกจากตำบลบ่อตรุ และตำบลพังยาง ตั้งตำบลโรง แยกออกจากตำบลเชิงแส
วันที่ 17 กันยายน 2498 จัดตั้งสุขาภิบาลระโนด ในท้องที่บางส่วนของตำบลระโนด
วันที่ 21 กุมภาพันธ์ 2521 แยกพื้นที่ตำบลเชิงแส ตำบลเกาะใหญ่ และตำบลโรง ของอำเภอระโนด มาตั้งเป็น กิ่งอำเภอกระแสสินธุ์ และให้ขึ้นการปกครองกับอำเภอระโนด
วันที่ 22 มิถุนายน 2525 ตั้งตำบลบ้านขาว แยกออกจากตำบลตะเครียะ
วันที่ 17 สิงหาคม 2533 ตั้งตำบลแดนสงวน แยกออกจากตำบลคลองแดน
วันที่ 30 กันยายน 2535 จัดตั้งสุขาภิบาลบ่อตรุ ในท้องที่บางส่วนของตำบลระวะ ตำบลวัดสน และตำบลบ่อตรุ
วันที่ 3 มิถุนายน 2537 ยกฐานะกิ่งอำเภอกระแสสินธุ์ อำเภอระโนด เป็น อำเภอกระแสสินธุ์
วันที่ 25 พฤษภาคม 2542 ยกฐานะจากสุขาภิบาลระโนด และสุขาภิบาลบ่อตรุ เป็นเทศบาลตำบลระโนด และเทศบาลตำบลบ่อตรุ ตามลำดับ ด้วยผลของกฎหมาย
วันที่ 16 พฤศจิกายน 2543 ยุบองค์การบริหารส่วนตำบลบ่อตรุ รวมกับองค์การบริหารส่วนตำบลวัดสน
ที่ตั้งและอาณาเขต

อำเภอระโนดตั้งอยู่บนคาบสมุทรสทิงพระ ทางทิศเหนือสุดของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอหัวไทร (จังหวัดนครศรีธรรมราช)
ทิศตะวันออก จรดอ่าวไทย
ทิศใต้ ติดต่อกับอำเภอสทิงพระและอำเภอกระแสสินธุ์
ทิศตะวันตก ติดต่อกับอำเภอควนขนุน (จังหวัดพัทลุง)
การแบ่งเขตการปกครอง > การปกครองส่วนภูมิภาค

อำเภอระโนดแบ่งพื้นที่การปกครองออกเป็น 12 ตำบล 73 หมู่บ้าน
การแบ่งเขตการปกครอง > การปกครองส่วนท้องถิ่น

ท้องที่อำเภอระโนดประกอบด้วยองค์กรปกครองส่วนท้องถิ่น 13 แห่ง ได้แก่
เทศบาลตำบลบ่อตรุ ครอบคลุมพื้นที่บางส่วนของตำบลบ่อตรุ ตำบลระวะ และตำบลวัดสน
เทศบาลตำบลระโนด ครอบคลุมพื้นที่บางส่วนของตำบลระโนด
เทศบาลตำบลปากแตระ ครอบคลุมพื้นที่ตำบลปากแตระทั้งตำบล
องค์การบริหารส่วนตำบลระโนด ครอบคลุมพื้นที่ตำบลระโนด (เฉพาะนอกเขตเทศบาลตำบลระโนด)
องค์การบริหารส่วนตำบลคลองแดน ครอบคลุมพื้นที่ตำบลคลองแดนทั้งตำบล
องค์การบริหารส่วนตำบลตะเครียะ ครอบคลุมพื้นที่ตำบลตะเครียะทั้งตำบล
องค์การบริหารส่วนตำบลท่าบอน ครอบคลุมพื้นที่ตำบลท่าบอนทั้งตำบล
องค์การบริหารส่วนตำบลบ้านใหม่ ครอบคลุมพื้นที่ตำบลบ้านใหม่ทั้งตำบล
องค์การบริหารส่วนตำบลพังยาง ครอบคลุมพื้นที่ตำบลพังยางทั้งตำบล
องค์การบริหารส่วนตำบลวัดสน ครอบคลุมพื้นที่ตำบลบ่อตรุและตำบลวัดสน (เฉพาะนอกเขตเทศบาลตำบลบ่อตรุ)
องค์การบริหารส่วนตำบลบ้านขาว ครอบคลุมพื้นที่ตำบลบ้านขาวทั้งตำบล
องค์การบริหารส่วนตำบลแดนสงวน ครอบคลุมพื้นที่ตำบลแดนสงวนทั้งตำบล
องค์การบริหารส่วนตำบลระวะ ครอบคลุมพื้นที่ตำบลระวะ (เฉพาะนอกเขตเทศบาลตำบลบ่อตรุ)
โรงเรียนมัธยม สพม.16

โรงเรียนระโนดวิทยา เก็บถาวร 2020-10-31 ที่ เวย์แบ็กแมชชีน
โรงเรียนระโนด เก็บถาวร 2020-10-23 ที่ เวย์แบ็กแมชชีน
โรงเรียนคลองแดนวิทยา[ลิงก์เสีย]
โรงเรียนตะเครียะวิทยาคม[ลิงก์เสีย]
โรงเรียนสามบ่อวิทยา[ลิงก์เสีย]
สถานที่ท่องเที่ยว

ตลาดน้ำคลองระโนด ( เปิดเฉพาะวันศุกร์ เวลา 16.00น.-20.30น. )
ตลาดน้ำคลองแดน ( เปิดเฉพาะวันเสาร์ )
ศูนย์ศิลปวัฒนธรรมและสวนบุรพาจารย์
อิมาด เคาะมีส

| อิมาด เคาะมีส |
| --- | --- |
เคาะมีสใน ค.ศ. 2017

นายกรัฐมนตรีซีเรียคนที่ 67
ดำรงตำแหน่ง 3 กรกฎาคม 2016 – 11 มิถุนายน 2020
ประธานาธิบดี: บัชชาร อัลอะซัด
รอง: วะลีด อัลมุอัลลิม
ก่อนหน้า: วาอิล นาดิร อัลฮัลกี
ถัดไป: ฮุซัยน์ อัรนูส
รัฐมนตรีว่าการกระทรวงไฟฟ้า
ดำรงตำแหน่ง 14 เมษายน 2011 – 3 กรกฎาคม 2016
นายกรัฐมนตรี: อาดิล ซะฟัร ริยาฎ ฟะรีด ฮิญาบ วาอิล นาดิร อัลฮัลกี
ก่อนหน้า: Ahmad Qusay Kayyali
ถัดไป: Mohammad Zuhair Kharboutli
 
ข้อมูลส่วนบุคคล
เกิด: อิมาด มุฮัมมัด ดีบ เคาะมีส  (1961-08-01) 1 สิงหาคม ค.ศ. 1961 (63 ปี) ซักบา สหสาธารณรัฐอาหรับ
พรรคการเมือง: พรรคบะอษ์
การเข้าร่วม พรรคการเมืองอื่น: แนวร่วมแห่งชาติก้าวหน้า
บุตร: 3 คน
ศิษย์เก่า: มหาวิทยาลัยดามัสกัส
รัฐบาล: เคาะมีส

อิมาด มุฮัมมัด ดีบ เคาะมีส (อาหรับ: عماد محمد ديب خميس; เกิดวันที่ 1 สิงหาคม ค.ศ. 1961) เป็นนักการเมืองชาวซีเรียที่ดำรงตำแหน่งนายกรัฐมนตรีซีเรียคนที่ 67 ใน ค.ศ. 2016 ถึง 2020 ภายใต้ประธานาธิบดี บัชชาร อัลอะซัด ก่อนหน้านั้น เขาเคยดำรงตำแหน่งรัฐมนตรีว่าการกระทรวงไฟฟ้าใน ค.ศ. 2011 ถึง 2016
ชีวิตช่วงต้นและการศึกษา

เคาะมีสเกิดที่ซักบาใกล้ดามัสกัสเมื่อวันที่ 1 สิงหาคม ค.ศ. 1961 เขาได้รับปริญญาวิศวกรรมไฟฟ้าจากมหาวิทยาลัยดามัสกัสใน ค.ศ. 1981
นายกรัฐมนตรี

ณ วันที่ 3 กรกฎาคม ค.ศ. 2016 เคาะมีสได้รับการแต่งตั้งเป็นนายกรัฐมนตรีซีเรียหลังการเลือกตั้งรัฐสภา ค.ศ. 2016
นายกรัฐมนตรี > ปลดออก

เขาถูกประธานาธิบดีบัชชาร อัลอะซัดปลดออกจากตำแหน่งเมื่อวันที่ 11 มิถุนายน 2020 ท่ามกลางวิกฤตเศรษฐกิจที่เลวร้ายลงและการประท้วงในระดับภูมิภาคที่เกิดขึ้นในภายหลัง อัลอัคบารรายงานว่าหลังถูกปลดจากตำแหน่งนายกรัฐมนตรี เคาะมีสถูกควบคุมตัวและถูกสอบปากคำในข้อหาทุจริต อย่างไรก็ตาม มีผู้พบเห็นเคาะมีสในเวลาไม่นานหลังจากนั้น เมื่อเขากำลังลงคะแนนเสียงการเลือกตั้งรัฐสภาซีเรีย ค.ศ. 2020
ชีวิตส่วนตัว

เคาะมีสแต่งงานและมีลูก 3 คน
มเยาะอู้

| มเยาะอู้ |
| --- | --- |
เมือง
ทิวทัศน์มเยาะอู้หลังพระอาทิตย์ขึ้น มองจากเจดีย์ชเวดอง
มเยาะอู้ที่ตั้งเมืองมเยาะอู้ในประเทศพม่า
พิกัด: 20°35′45.90″N 93°11′38.58″E﻿ / ﻿20.5960833°N 93.1940500°E﻿ / 20.5960833; 93.1940500
ประเทศ:  พม่า
รัฐ:  รัฐยะไข่
จังหวัด: มเยาะอู้
อำเภอ: มเยาะอู้
ตั้งถิ่นฐาน: 16 พฤศจิกายน ค.ศ. 1430
ประชากร (สำมะโน ค.ศ. 2014): 189,630 คน
 • กลุ่มชาติพันธุ์: ยะไข่
 • ศาสนา: พุทธเถรวาท, อิสลาม
เขตเวลา: UTC+6:30 (เวลามาตรฐานพม่า)
มเยาะอู้ (พม่า: မြောက်‌ဦး) เดิมเรียก มโหย่ฮ่อง (မြို့ဟောင်း) เป็นเมืองที่มีความสำคัญทางโบราณคดีทางตอนเหนือของรัฐยะไข่ ประเทศพม่า และเป็นเมืองหลักของจังหวัดและอำเภอมเยาะอู้ ระหว่าง ค.ศ. 1430–1785 เมืองนี้เป็นศูนย์กลางของอาณาจักรมเยาะอู้ซึ่งเป็นอาณาจักรที่มีอำนาจและความสำคัญมากที่สุดของชาวยะไข่
ประเทศไทยใน พ.ศ. 2540

เหตุการณ์ที่เกิดขึ้นใน พ.ศ. 2540 (ค.ศ. 1997) ในประเทศไทย เป็นปีที่ 216 แห่งกรุงรัตนโกสินทร์ และเป็นปีที่ 52 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
ผู้นำ

พระมหากษัตริย์ : พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
สยามมกุฎราชกุมาร: พระบาทสมเด็จพระวชิรเกล้าเจ้าอยู่หัว (ขณะทรงดำรงพระราชอิสริยยศ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร ในขณะนั้น)
นายกรัฐมนตรี :
ชวลิต ยงใจยุทธ (ความหวังใหม่) (จนถึง 9 พฤศจิกายน)
ชวน หลีกภัย (ประชาธิปัตย์) (ตั้งแต่ 9 พฤศจิกายน)
สภาผู้แทนราษฎร: ชุดที่ 20
ประธานสภาผู้แทนราษฎร: วันมูหะมัดนอร์ มะทา (ความหวังใหม่)
วุฒิสภา: ชุดที่ 7
ประธานวุฒิสภา: มีชัย ฤชุพันธุ์ (แต่งตั้ง)
ประธานศาลฎีกา: ศักดา โมกขมรรคกุล
เหตุการณ์ > พฤษภาคม

14 พฤษภาคม – วิกฤติเศรษฐกิจเอเชีย พ.ศ. 2540: ผู้บริหารธนาคารแห่งประเทศไทยลงมติให้ดำเนินการแทรกแซงค่าเงินบาทโดยไม่จำกัดวงเงิน และใช้เงินมากกว่า 10,000 ล้านดอลลาร์สหรัฐฯ หรือ 250,000 ล้านบาท เพื่อปกป้องค่าเงินบาทจากการโจมตีของนักเก็งกำไร
เหตุการณ์ > กรกฎาคม

2 กรกฎาคม – วิกฤติเศรษฐกิจเอเชีย พ.ศ. 2540: รัฐบาลไทยประกาศปรับเปลี่ยนระบบอัตราแลกเปลี่ยน จากระบบตะกร้าเงินมาเป็นระบบอัตราแลกเปลี่ยนลอยตัวแบบกึ่งจัดการ ทำให้ค่าเงินบาทลดลงอย่างมาก
เหตุการณ์ > ตุลาคม

11 ตุลาคม – ประกาศใช้รัฐธรรมนูญแห่งราชอาณาจักรไทย พุทธศักราช 2540
เหตุการณ์ > พฤศจิกายน

1 พฤศจิกายน - สถานีโทรทัศน์ไทยสกายทีวี ยุติแพร่ภาพลงในเวลา 06.00 น.
6 พฤศจิกายน – พลเอกชวลิต ยงใจยุทธ ยื่นหนังสือลาออกจากตำแหน่งนายกรัฐมนตรี
9 พฤศจิกายน – นายชวน หลีกภัย ดำรงตำแหน่งนายกรัฐมนตรีเป็นสมัยที่ 2 ต่อจาก พลเอกชวลิต ยงใจยุทธ
ผู้เกิด > มกราคม

5 มกราคม – ณัฐชยกานต์ ปากหวาน นักแสดง
6 มกราคม – กฤตธวัฒน์ เอกชัย นักแสดง
20 มกราคม – นภสร วีระยุทธวิไล นักแสดง
25 มกราคม – ธนัชชัย วิจิตรวงศ์ทอง นักแสดง
26 มกราคม – จักรกฤษณ์ เวชภิรมย์ นักฟุตบอล
30 มกราคม – ปืนกล ต.สุรัตน์ นักมวยไทย
31 มกราคม
ณัฐชา ชยางคานนท์ นักแสดง
ภานุวัฒน์ เกิดทองทวี นักแสดง
ผู้เกิด > กุมภาพันธ์

2 กุมภาพันธ์ – ชินภัทร์ ลีเอาะ นักฟุตบอล
3 กุมภาพันธ์ – พัศชนันท์ เจียจิรโชติ นักร้อง
5 กุมภาพันธ์ – ณัฐริกา เฝ้าด่าน นักแสดง
14 กุมภาพันธ์
เติมเศวตชัย นาคสุข นักแสดง
ฑิชาญา บุญเลิศ นักวอลเลย์บอล
16 กุมภาพันธ์ – คีริน ตันติเวทย์ นักกรีฑา
20 กุมภาพันธ์ – สรวิทย์ พานทอง นักฟุตบอล
22 กุมภาพันธ์ – เจสสิกา เอสพินเนอร์ นักแสดง
25 กุมภาพันธ์ – ปภาวดี ชาญสมอน นักแสดง